Morjensta vaan kaikille!
Tällä kertaa ollaan meidän studiolla,
ja mulla on tässä vieraana Kemiran toimitusjohtaja Jari Rosendal. Morjens!
Morjens!
Lähdetään suoraan asiaan, eli mitä Kemira oikeastaan tekee?
Sata vuotta vanha kemian yhtiö
perinteikäs yhtiö
Hyvin maineikas yhtiö myös tuolla maailmalla, ei vain Suomessa.
Me tehdään kemiaa ja kemian osaamista
ja meillä on kaksi liiketoimintasegmenttiä:
Pulp & Paper isompana,
joka nimensä mukaan palvelee globaalia metsäteollisuutta sellun tekemisessä
ja siitä sitten jatkotuotteiden tekemisessä
pahveihin, pakkaustuotteisiin, pehmopaperiin
ja graafiseen paperiin
ja siellä me toimitetaan asiakkaalle sellaista kemiaa
ja kemian osaamista, jossa heidän prosessit pysyvät vakaasti käynnissä.
Ei tule epäpuhtauksia ja sitä kautta häiriöitä tuotantoon.
Ja toisaalta sellaista kemiaa, joka tuo lopputuotteeseen ominaisuuksia,
on se sitten valkoista paperia ja tuotetta
tai vahvempaa pahvia
tai pahvia, joka pitää nesteet sisällä ruokapakkauksissa
Meidän toinen segmentti, Industrial & Water, nimi jo kertoo paljon.
Se tekee vedenkäsittelyliiketoimintaa, kemiaa sinne.
Kunnallisille toimijoille koko maapallolla
ja sitten teollisille toimijoille
esimerkiksi elintarviketuottajat ja muu kuin Pulp & Paper -teollisuus,
joka käyttää paljon vettä
ja heidän pitää se vesi puhdistaa jälkikäteen.
Ja sitten tietysti kunnalliset laitokset
Suomessa ja maailmalla
tekevät juomavettä kunnille, ja käsittelevät jätevedet.
Tämä on se meidän perusliiketoiminta.
Te ette varmasti ole ainoa toimija alalla,
niin miksi asiakkaat valitsevat juuri teidät?
Ala on koko ajan konsolidoitumassa tietyssä mittakaavassa.
Itsekin olemme olleet konsolidaation tiellä,
ei tosin kovin aggressiivisesti,
mutta meillä on pitkä perinne, vahva brändi
globaali toimija – alalla ei ole kovin montaa globaalisti toimivaa firmaa.
Vain muutama.
Meillä on vakuuttava track record.
Meillä on vastuulliset tuotteet.
Kun asiakas haluaa tietää, mitä tuotteessa on sisällä,
hän saa juuri sitä ja voi luottaa siihen.
Toinen asia on meidän ihmiset, osaaminen ja kokemus.
Kun asiakkaalla on ongelma, niin me ollaan todennäköisesti
ratkaistu se jo sadalle yhtiölle jossain muualla.
Eli me saadaan se data sinne,
ja meidän ihmisillä on kokemus.
Lisäksi meillä on kolme laboratoriota
Espoossa yksi, Atlantassa USA:ssa ja Kiinassa Shanghaissa.
Me tehdään jatkuvaa analyysiä ja yhteiskehitystyötä asiakkaiden kanssa.
Tämä on hyvin intiimi suhde asiakkaiden kanssa.
Ilman meitä tai meidän alan toimijoita heillä ei ole tuotetta.
No sijoittajia varmasti kiinnostaa, että
mikä teidän liiketoimintaa tukee pitkällä tähtäimellä?
Meitä tukee aika paljon meihin kaikkiin vaikuttavat megatrendit.
Esimerkiksi tämän pandemian aikana,
vettä tarvitaan aina – veden kysynnässä ei ole ollut isoja heilahteluja.
vain vähän teollisuudessa, jotka joutuivat sulkemaan toimintojaan,
mutta kunnallisvettä, esimerkiksi – me kaikki otetaan aamusuihku, oli pandemia tai ei.
Hampaat pitää pestä, tiskit pitää pestä.
Urbanisaatio kasvaa koko ajan,
Ihmiset tulee enemmän vedenkäytön perään.
Sitä kautta regulaatio kasvaa, jotta siitä tulee yhä turvallisempaa.
Me olemme markkinajohtaja Euroopassa ja Pohjois-Amerikassa.
Sillä tiellä aiotaan jatkaa.
Pulp & Paper- ja kierrätyspuolella meillä on korkea sustainability-tavoite.
Ollaan kerrottu jo alkuvuodesta, että aiotaan olla hiilineutraali
Scope 1- ja Scope 2-päästöjen osalta vuonna 2045.
Mutta jo 10 vuotta ennen sitä ollaan hiilineutraaleja Euroopassa.
Pohjois-Amerikka tulee vähän hitaammin siinä.
Me tehdään biopohjaisia tuotteita yhä enemmän ja kehitetään niitä.
Ja kun mietitään tätä keskustelua muovien ympärillä,
niin se on juuri se puu- ja paperipohjainen pakkausteollisuus
joka tulee olemaan se pitkän ajan trendi.
Autetaan meidän asiakkaita olemaan resurssitehokkaita,
energiatehokkaita ja raaka-ainetehokkaita. Se on ikuinen tie ja polku,
miten sitä viedään eteenpäin, ja me ollaan aika hyviä siinä.
Kuulostaa siltä, että te toimitte ikään kuin kestävän kehityksen parissa.
Ilmeisesti te olette myös aika vastuullinen sijoituskohde?
Me ollaan ehdottomasti vastuullinen sijoituskohde.
Jos mietitään meidän governance-tasoa,
niin se on normaalia, korkeata, pohjoismaista, suomalaista tasoa,
vaikka me toimitaan 40 maassa ympäri maapalloa.
Seuraamme sitä itse tarkasti ja meidän ulkoiset tarkastajat valvovat sitä.
Se on ihan perus lähtökohta.
Meidän työturvallisuus on maailmanluokan tasoa.
Pidetään siinäkin mielessä huolta.
Kemiassa ollaan välillä vahvojen aineiden kanssa tekemisissä.
On äärimmäisen tärkeää, että työntekijämme menevät terveinä kotiin joka päivä.
Sitten tulee myös tämä kierrätyspuoli.
Biopohjaiset tuotteet,
miten me hoidetaan meidän tuotantoa,
että meille ei tapahdu vahinkoja, jne.
Ja miten me autetaan maailmaa menemään koko ajan parempaan suuntaan.
Meidän tuotteista noin neljänneksen raaka-ainepohja tulee
muiden teollisuudenalojen kierrätettävistä sivuvirroista.
Joissain tuotteissa meillä on jopa 70–80 % tällaisia sivuvirtoja.
Biopohjaista ja biohajoavaa kehitetään koko ajan.
Olemme jo korkealla tasolla, mutta haluamme olla vielä korkeammalla.
No koronahan on ravistellut maailmaa ja maailmantaloutta.
Miten se on vaikuttanut teihin?
Ei varmaan ole tahoa, johon se ei ole vaikuttanut,
mutta me olemme pärjänneet tässä pelissä aika hyvin.
Meidän kaikki tehtaat ovat olleet käynnissä.
Niitä on 64 ympäri maapalloa.
Me ei olla aiheutettu ongelmaa meidän asiakkaille
He ovat saaneet tämän hyvin tärkeäksi julistetun
paperi- ja pakkaus- – ja voit kuvitella – pehmopaperipuolen,
sairaalapaperipuolen – ne ovat kaikki pyörineet koko ajan.
Me ollaan myös pidetty kunnalliset ja teolliset vedenkäsittelyt käynnissä häiriöttä.
Se on mennyt ihan hyvin.
Totta kai me tunnetaan [koronan vaikutukset] maailmantalouden kautta.
Mutta toistaiseksi meidän vauhti on vähän viime vuotta edellä, mitä tulokseen tulee.
Voi ajatella, että olemme ottaneet kohtuu hyvin tämän tilanteen vastaan.
Meidän organisaatio, kemianteollisuuden  yhtiönä,
on tottunut tämän tyyppisiin häiriöihin,
koska arvoketjut ovat aika isoja.
Me ollaan harjoiteltu tätä varten hyvin.
Globaalina organisaationa meille etätyö ei ole mikään ongelma,
koska normaalissakin sisäisessä kokouksessa meillä on aina ihmisiä jossain toisessa maassa etänä.
Tämä on toiminut meille ihan hyvin.
Entäs sitten lopuksi muutama napakka syy,
miksi Kemiraan pitäisi sijoittaa?
Vahva brändi. Osaajayhtiö.
Vakaa liiketoiminta alueilla, joissa megatrendit sitä tukevat.
Asiakaskuntaamme ja meitä.
Olemme pystyneet hyvin systemaattisesti, tavoitteiden mukaisesti, kasvamaan viime vuodet.
ja systemaattisesti parantamaan meidän kannattavuutta
ja myös suhteellista kannattavuutta.
Me ollaan myös aika hyvä osingonmaksaja.
Kiitoksia Jari haastattelusta! -Kiitos!
